P O Z I V
na sudjelovanje u postupku savjetovanja s javnošću o
Prijedlogu Programa Kreditiranje poljoprivrednih proizvođača putem subvencioniranja kamata na kredite u Zadarskoj županiji 
Člankom 28. stavkom 1. Pravilnika o radu župana (Službeni glasnik Zadarske županije 16/22) utvrđeno je da prije utvrđivanja prijedloga općeg akta odnosno drugih strateških ili planskih dokumenata Županije kad se njima utječe na  interese građana i pravnih osoba, provodi se postupak savjetovanja s javnošću sukladno zakonima koji uređuju pravo na pristup informacijama i savjetovanja s javnošću u postupku donošenja ovih akata.
Ocjenjujući dosadašnja iskustva s kreditiranjem poduzetništva, stanje u gospodarstvu i potrebu da se malim i srednjim poduzetnicima poboljša pristup financijskim sredstvima, kao i odredbu članka 4. Zakona o državnim potporama da je jedinica područne (regionalne) samouprave davatelj državne potpore i članka 10. Zakona o poticanju razvoja malog gospodarstva da je jedinica područne (regionalne) samouprave nositelj provedbe mjera i instrumenata razvoja malog gospodarstva, Zadarska županija odlučila je pokrenuti „Program Kreditiranje poljoprivrednih proizvođača putem subvencioniranja kamata na kredite u Zadarskoj županiji“. Poljoprivreda je posebno osjetljiva na klimatske promjene jer ovisi o vremenskim prilikama. Ekstremni vremenski događaji u Hrvatskoj, poput suše i tuče, rezultiraju velikim gubicima. Očekuje se da će na smanjene količine oborina i sve veće toplinske trendove na većini poljoprivrednih područja utjecati povećani broj uzastopnih sušnih dana do 2050. godine, a ovakve klimatske promjene zasigurno će dovesti i do značajne degradacije okoliša.

Cilj je prikupiti mišljenja, primjedbe i prijedloge od zainteresirane javnosti u vezi s javnim politikama u području Kreditiranja poljoprivrednih proizvođača putem subvencioniranja kamata na kredite u Zadarskoj županiji, a sve to kako bi se ažurirao prijedlog teksta prije usvajanja predmetnog dokumenata.
Budući da je Program Kreditiranje poljoprivrednih proizvođača putem subvencioniranja kamata na kredite u Zadarskoj županiji, dokument kojim se uređuju pitanja od interesa za poslovanje poljoprivrednih proizvođača, sukladno članku 11. Zakona o pravu na pristup informacijama (Narodne novine 25/13 i 85/15) provodi se postupak savjetovanja sa zainteresiranom javnošću. Postupak savjetovanja provest će se sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata (Narodne novine 140/09.), stavljanjem Prijedloga Programa Kreditiranje poljoprivrednih proizvođača putem subvencioniranja kamata na kredite u Zadarskoj županiji na mrežne stranice Zadarske županije s mogućnošću zainteresiranih fizičkih i pravnih osoba da elektronskom poštom ili u pisanom obliku dostave svoje komentare, primjedbe i prijedloge na raspoloživom obrascu – prilog 2. ovog Poziva. 
Postupak savjetovanja provest će se u razdoblju od 21. srpnja 2026. godine do 20. kolovoza 2026. godine. Organizator i nositelj postupka savjetovanja je Upravni odjel za gospodarstvo i turizam u Zadarskoj županiji.
Pozivamo vas na sudjelovanje u postupku Savjetovanja te vam je u tu svrhu na raspolaganju sadržaj dokumenta Prijedlog Programa Kreditiranje poljoprivrednih proizvođača putem subvencioniranja kamata na kredite u Zadarskoj županiji i Obrazac za sudjelovanje u postupku savjetovanja s javnošću. 

